Rød roteter

Rød roteter (Triodia sylvina) er en sommerfugl som tilhører familien rotetere (Hepialidae). Den er utbredt på det sørlige Østlandet i Norge, dessuten er den funnet i Øst-Finnmark.

 Utseende 
En middelsstor (vingespenn 26–50 mm, hunnen større enn hannen) sommerfugl. Som hos andre rotetere er kroppen sylindrisk, antennene ganske korte og for- og bakvingene ganske like på form. Hannen kjennes lett på at den har kamformede antenner, dette er ikke like tydelig hos hunnen. Forvingen er brunoransje hos hannen, gråbrun hos hunnen, med to lyse skråbånd som møtes eller nesten møtes nær bakkanten og danner en bred V. Omtrent midt i vingen er den lys, V- eller U-formet tegning. Bakvingen er gråbrun. Begge vingepar har gulaktige frynser.

 Levevis 
Denne arten lever på enger og andre åpne, solrike steder. Larvene lever i bakken på røttene av ulike urter, også på einstape (Pteridium aquilinum). De voksne sommerfuglene flyr i juli – august. Hannene flyr en times tid i skumringen på jakt etter hunner som sitter i vegetasjonen, der de parer seg med hannen hengende under hunnen. Hunnen flyr litt senere på kvelden og slipper de små eggene ned på bakken, enten i flukt eller sittende i vegetasjonen. En hunn kan legge 2000 egg. Larvene bruker to år på utviklingen.

 Utbredelse 
Den er utbredt i Europa, bortsett fra de aller vestligste delene, og østover til Sentral-Asia. I Norge er den funnet på østalndet, nordover til de sørlige delene av Hedmark og Oppland og vestover til Telemark, dessuten i Øst-Finnmark, men sistnevnte kan skyldes transport med mennesker, for eksempel av jord med larver.

 Kilder 
 Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 73–91. ISBN 978-91-88506-60-3
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Norges sommerfugler, rød roteter: 
 Nettsiden Svenska Fjärilar, med bildegalleri: 
 Hepialus sylvina på UK moths: 
 Eksterne lenker 


Kategori:Rotetere
Kategori:Norges sommerfugler
Kategori:Sveriges sommerfugler
Kategori:Finlands sommerfugler
Kategori:Danmarks sommerfugler
Kategori:Estlands sommerfugler
Kategori:Latvias sommerfugler
Kategori:Nederlands sommerfugler
Kategori:Albanias sommerfugler
Kategori:Luxembourgs sommerfugler
Kategori:Belgias sommerfugler
Kategori:Hellas' sommerfugler
Kategori:Tysklands sommerfugler
Kategori:Ungarns sommerfugler
Kategori:Andorras sommerfugler
Kategori:Belarus' sommerfugler
Kategori:Bosnia-Hercegovinas sommerfugler
Kategori:Bulgarias sommerfugler
Kategori:kroatias sommerfugler
Kategori:Tsjekkias sommerfugler
Kategori:Litauens sommerfugler
Kategori:Nord-Makedonias sommerfugler
Kategori:Liechtensteins sommerfugler
Kategori:Ukrainas sommerfugler
Kategori:Sveits' sommerfugler
Kategori:Slovakias sommerfugler
Kategori:Polens sommerfugler
Kategori:Serbia og Montenegros sommerfugler
Kategori:Romanias sommerfugler
Kategori:Tyrkias sommerfugler
Kategori:Russlands sommerfugler
Kategori:Frankrikes sommerfugler
Kategori:Østerrikes sommerfugler
Kategori:Den iberiske halvøys sommerfugler
Kategori:Italias sommerfugler
Kategori:Storbritannias sommerfugler
Kategori:Scillyøyenes fauna
Kategori:Asias sommerfugler
Kategori:Europas sommerfugler
Kategori:Sommerfugler formelt beskrevet i 1761
Kategori:Dyr formelt beskrevet av Carl von Linné